I marts 1959 spredtes et rygte i [[Lhasa]] om, at kineserne havde planlagt at kidnappe [[Tenzin Gyatso|Dalai Lama]]. Tibetanerne forsøgte at beskytte Dalai Lama ved i flere dage at okkupere [[Norbulingka]], Dalai Lamas sommerpalads, der dengang lå lige uden for Lhasas centrum. De vilde protester uden for Norbulinka ledte til, at samarbejdet mellem Dalai Lama og okkupationsmagten faldt sammen. Dalai Lama flygtede fra Lhasa til fods om natten den [[10. marts]] [[1959]]. Han tog til Indien og oprettede i [[Dharamsala]], den [[centrale tibetanske administration]] og et eksilsamfund. Ifølge den kinesiske regering var oprørets i 1959 iværksat de tidligere store jordejere i Tibet, som havde mistet jord og magt.<ref>Shakya (1999)</ref> Nogle dage efter flugten begyndte kampe mellem [[kommunisme|kommunisterne]] og tibetanerne, hvilket resulterede i, at 10.000–15.000 [[tibetaner]]e døde.<ref>Taylor (1995), s. 23.</ref> Dalai Lama begyndte fra [[Indien]] at arbejde for at genvinde et selvstændigt Tibet. [[Chökyi Gyaltsen|Panchen Lama]] forblev i Kina men blev fængslet efter at have skrevet et protestbrev til den kinesiske regering. I [[1965]] omdannedes Tibet til en "[[autonom region]]" i Folkerepublikken Kina.
Historie